Christian Tynning Bjørnø

Christian Tynning Bjørnø (født 1985 i Porsgrunn) er en norsk politiker (Ap). Han var innvalgt på Stortinget som representant for Telemark 2013–2017. I denne perioden var han medlem av Stortingets kirke-, utdannings-, og forskningskomité.   

Da han gikk ut av Stortinget ble han daglig leder av Folkehøgskolerådet, som er paraplyorganisasjon for alle folkehøgskolene i Norge (85 skoler). I 2021 ble Bjørnø ansatt som konfliktrådsleder i Konfliktrådet Sør-Øst.

Høsten 2008 til våren 2009 var han studentpraktikant ved den norske ambassaden i Stockholm. Bjørnø er utdannet lærer med fagfordypning i norsk og samfunnsfag. Bjørnø har hatt flere styreverv, blant annet i Innovasjon Norge Telemark, Geitmyra matkultursenter, Tel-Tek, Oslofjordfondet og Senteret mot seksuelle overgrep. I 2019 ble han valgt til styreleder i organisasjonen Musikk i skolen (MIS). 

Christian Tynning Bjørnø er sønn av journalist Signe Tynning og dattersønn av Høyre-politiker Torstein Tynning.

Referanser

Eksterne lenker 
 
 

Lokalpolitikere i Porsgrunn
Ap-politikere i Telemark
Stortingsrepresentanter fra Ap
Stortingsrepresentanter for Telemark
Stortingsrepresentanter 2013–2017
Personer fra Porsgrunn kommune